
PLx. 544/2017



R A P O R T   
asupra proiectului de Lege pentru susţinerea reîntregirii familiei de români cu ocazia Centenarului Marii Uniri

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu proiectul de Lege pentru susţinerea reîntregirii familiei de români cu ocazia Centenarului Marii Uniri, transmis cu adresa nr. PLx. 544/2017 din 07 decembrie 2017, înregistrat cu nr.4c-26/194/2017 din 07 decembrie 2017.
Potrivit prevederilor art.75 din Constituţia României, Camera Deputaţilor este Camera Decizională.
Proiectul de Lege  a fost adoptat de Senat în ședința din 04 decembrie 2017, ca urmare a depasirii termenului de adoptare, potrivit art.75 alin.(2) teza a III-a din Constitutia României republicata.
La întocmirea prezentului raport, comisia a avut în vedere:
1. avizul negativ al Consiliului Legislativ nr.486/27.06.2017;
1. avizul favorabil al Comisiei pentru adrepturile omului, culte și problemele minorităților naționale;
1. avizul negativ al Comisiei pentru egalitatea de șanse pentru femei și bărbați;
1. avizul negativ al Comisiei pentru buget, finanțe și bănci;
1. avizul negativ al Comisiei pentru comunitățile de români din afara granițelor țării;
1. punctul de vedere negativ al Guvernului nr. 1245/18.08.2017.
Potrivit prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a examinat proiectul de Lege în şedinţa din 19 februarie 2019.

La lucrările comisiei au fost prezenţi deputații conform listei de prezență.
    	   Proiectul de lege are ca obiect de reglementare susţinerea reîntregirii familiei de români cu ocazia Centenarului Marii Uniri, în sensul acordării cetăţenilor români a câte unei călătorii gratuite, dus-întors, în perioada 26 noiembrie 2018 - 9 decembrie 2018, pe calea ferată şi/sau cu avionul, în anumite condiţii.
La dezbaterile comisiei au participat, în calitate de invitaţi, reprezentanți ai Ministerului Transporturilor.
În urma dezbaterilor şi a opiniilor exprimate, membrii Comisiei pentru transporturi şi infrastructură au hotărât, cu unanimitate de voturi, respingerea proiectului de Lege pentru susţinerea reîntregirii familiei de români cu ocazia Centenarului Marii Uniri,termenul prevăzut de actul normativ fiind caduc.
În raport de obiectul şi conţinutul său, proiectul de lege face parte din categoria legilor ordinare.






PREŞEDINTE,                                      SECRETAR,

                       Lucian Nicolae Bode                                  Marius Bodea

